Som mange andre victorianske bygninger i Melbourne skulle den rives for å gi plass til nye blokker. I 1948 var forslaget oppe til avstemning i byrådet i Melbourne og ble nedstemt med liten margin. Den fløyen av bygningen som rommet Melbournes akvarium brant ned i 1953. I løpet av 1940- og 1950-årene ble bygningen ukentlig brukt som danselokale. Opp gjennom årene har den også blitt brukt til båtutstillinger, bilutstillinger og andre utstillinger. Bygningen ble også brukt i løpet av 1950- 1960- og 1970-årene for matrikulering og avgangseksamen for de statlige gymnasene (). Hovedballsalen ble revet i 1979 og skapte mye engasjement blant befolkningen, noe som reddet hovedbygningen fra også å bli revet.